Burj Al Arab

Burj Al Arab (, Menara Arab) merupakan sebuah hotel yang terletak di Dubai, Emiriah Arab Bersatu. Hotel ini dikenali sebagai 'Hotel Bintang 7' dan merupakan hotel ke-4 tertinggi di dunia; walaupun 39% daripada ketinggiannya tidak mampu didiami. Hotel yang diuruskan oleh Kumpulan Jumeirah ini dibina oleh Said Khalil, dengan Tom Wright dari WS Atkins PLC sebagai arkitek.

Dibina di atas pulau buatan, hotel ini jika diperhatikan seperti bangunan terapung di dalam air. Bangunan ini berketinggian 321 meter (1053 kaki) dengan 60 tingkat. Pembinaannya siap pada tahun 1999, menjadikannya bangunan hotel tertinggi di dunia ketika ini. Walau bagaimanapun, Menara Rose (Rose Tower), juga di Dubai, apabila siap akan mengambil gelaran ini dari Burj Al-Arab dengan ketinggiannya yang mencapai 333 meter.

 Lokasi 
Kawasan tepi pantai tempat terletaknya Burj Al Arab dan Jumeirah Beach Hotel, sebelum ini digelar sebagai Pantai Chicago.Krane, Jim City of Gold: Dubai and the Dream of Capitalism, page 103, St. Martin's Press (15 September 2009) Hotel ini terletak di pulau yang ditebus guna, 280 m (920 kaki) dari pesisir pantai Chicago Beach Hotel yang lama.Dubai's Chicago Beach Hotel". Dubai As It Used To Be. Retrieved 25 November 2013. Gelaran tempatan tersebut berasal dari Syarikat Chicago Bridge & Iron, yang pada satu ketika dahulu pernah mengimpal tangki simpanan minyak terapung bersaiz besar dan dikenali oleh penduduk tempatan sebagai Kazzans di tapak tersebut. Krane, Jim City of Gold: Dubai and the Dream of Capitalism, page 103, St. Martin's Press (15 September 2009)

 Rujukan 

 Pautan luar 
 Tapak rasmi Burj Al Arab

Kategori:Bangunan dan struktur di Emiriah Arab Bersatu
Kategori:Pencakar langit